Oom Gert - Die Chippendale ... deur Robelle | Bydraes | Woes - Kreatiewe platform vir Afrikaans
Titel: Oom Gert - Die Chippendale ...
Die trippie huis toe is maar stil, niemand waag die eerste woord nie totdat Dawie uiteindelik die stilte breek met “Dammit julle!, hoekom is ons nie 50 jaar jonger nie!”
Almal lag en Tobie sê hy het nog nooit soveel pret gehad nie, “Ons moet weer so maak ...of hoe dink julle?”
“I have a fantacy” sê Pietta sommer so ongeerg “ek wou nog al my lewe na een van daai vrouens toe gaan wat mens so vasbind en pak gee” Dawie lag so dat hy verstik en hulle die kar moet stop en hom eers lawe.
“dis flippen seer!” kom dit van Tobie af! “Hahahaha” skater almal, maar toe hulle by die hek indraai, weet hulle, HKGK!! (vir die wat nie weet nie, dis ‘hier kom groot k.k’)
Daar is nie ‘n glimlag te bespeur nie, die atmosfeer is somber toe die vier uit die kar uitklim.
“Relax, boys,” sê Oom Gert “daar is nie ‘n manier dat die vrouens weet waar ons was nie, ons was movies toe”
Oom Gert stap na Sarie toe en wil haar groet maar sy draai haar wang vir hom.
“en nou? skattebol?” Sê hy terwyl hy haar in ‘n dansgreep probeer vashou!!
Die ander drie kom ook ewe vrolik nader! Maar hulle kan die uitdrukking sien op die gesigte van die vrouens.
“TEASERS het gebel, jy het jou selfoon daar vergeet!” sê Sarie baie sarkasties!
“aaaaag, kom nou, my liefie, ons wou maar net gou kyk hoe dit daar binne lyk, ons was skaars vyf minute daar binne, toe besluit ons julle is sommer baie mooier, ons sal maar liewer huis toe kom.” So lieg hy en die ander beaam elke woord!
“Ons wil dan ook na een van daai shows toe gaan waar die manne so dans” sê sy ernstig en die ander vrouens staan bankvas agter haar.
“Jy meen soos die Chippendales?”
“JA! dis hulle!”
“Okay, ek sal dit vir julle reël, no problem” en so gaan elkeen sy koers in. Die volgende oggend is die plek in rep en roer, Gert kondig aan dat hy ‘n show gereel het en vertel sommer dat die vier van hulle so lekker ‘gebond’ het, hulle gaan van nou af elke aand vir ‘n uur oefeninge doen. Dawie kla oor sy bene wat so styf is, seker maar van die paar draaie wat hy en die teazer vroutjie gedans het.
Oom Gert vertel van sy plan en Tobie begin weer na asem hyg!
“Is jy van jou sinne beroof?” skree hulle amper gelyk! “Hoe de donner dink jy gaan ons dit regkry? Jy’s mal man!”
Maar Gert hou vol en oortuig hulle dat hulle self ‘n show vir die inwoners kan hou. “Ek het net die regte musiek, ek vergeet nou die naam maar Jim Reeves sing dit, iets van chapel bells”
Hulle kyk vir mekaar en glimlag! So asof daar tien duiweltjies op hulle skouers kom sit het.
Hulle oefen elke aand getrou, totdat Gert tevrede is met elkeen se ‘performance’.
“It’s SHOWTIME boys!!, ons is reg!”
Miena in die kantoor kan haar ore nie glo nie!! “My jinne Oom Gert! Ek dink dis wonderlik, wat trek julle aan? Julle kan tog nie in gewone klere gaan ‘perform’ nie. In elk geval, ek dink julle moet my eers julle show wys voordat ek julle kan help.”
Nou maar kom vanaand ses uur na die gym toe dan wys ons jou.
Verstom sit sy en kyk na die danspassies wat hulle uitvoer
“Hey, julle is damn goed!, dis net bietjie stadig” sê sy met ‘n glimlag! “Ok, ek gaan julle help, julle kan die sy saaltjie gebruik, daar is ‘n verhoog, nie baie groot nie maar dit sal doen, ek gaan ook vir julle klere huur” sê Miena opgewonde
“Moenie dat iemand weet hiervan nie ...” sy val hom in die rede, “My lips are sealed” en beduie hoe sy haar mond gaan toe zip!
Die groot aand breek aan en die vier is baie senuagtig, Tobie gooi vir hulle elkeen ‘n stywe dop!
Die vrouens raak kriewelrig omdat die manne nie by hulle kom sit nie maar hulle het verduidelik dat hulle die “Chippendales’ moet bystaan.
Miena kondig onder groot toejuiging die ‘show’ aan....die ligte verdoof .... Jim Reeves se stem vul die saal, oumens gesigte helder op ...die gordyn gaan oop!!!
“OOOOOEEEE!!! skree die mense, klap hande, die ligte op die verhoog gaan aan, doodse stilte van die gehoor.... en toe begin die manne in hulle deurtrekkers hulle passies uitvoer ...skielik is daar ‘n oorverdowende applous!
“DAAR”S my GERT” hoor jy Sarie se stem bo die groot lawaai!!
“NOU NOU NOU” skree die vrouens maar die deurtrekkers sal hulle NIE uittrek nie...dis klaar!
Dit is te kostelik! Oom Gert en sy span het beslis moed!en Jim Reeves - slowww move!
9 jaar 7 maande 2 weke 4 dae 8 ure oud
9 jaar 7 maande 3 weke 13 ure oud
As ek so na die foto kyk kon hulle maar laat waai het. Die afdak sou so by so alles van belang beskerm het.
9 jaar 7 maande 3 weke 1 dag 11 ure oud
Hahahaha, dit was nou NET die regte begin vir die oggend. Dankie vir die oulike, lekker lag stukkie :)
9 jaar 7 maande 3 weke 1 dag 20 ure oud
Kostelik, Robelle: Jim Reeves nogal, hehe!
9 jaar 7 maande 3 weke 2 dae 7 ure oud
Daai foto maak prentjies in my kop wakker wat liewers moes gebly het! Veral op Jim Reeves se musiek, pragtig, puik en histeries!!
9 jaar 7 maande 3 weke 3 dae 21 ure oud
Bevange foto, hope pret!!
lol tog te tipies man.. altyd meer bek as binnegoed. “...ons was movies toe” – hahaha pragtige antwoord, maar nie strategies nie want hoekom sal ‘n groepie mans nou wil gaan “fliek”. “TEASERS het gebel..” oh! Lekker in die kak!
“It’s SHOWTIME boys!!, ons is reg!” – lol ek wil dit sien. Komies!!!!
In a nutshell: baie lekker vertolk. Wou lees tot die einde, kon al die stripshow in my kop picture. Lekker lag stukkie, lekker vermaaklik. Ek like dit meer as Teazers!!!
9 jaar 7 maande 3 weke 4 dae 5 ure oud
hahahahaha..... ai L'Belle, ek kan my net indink hoe daai stem van Jim Reeves saam met "The New Chippendales" se show afgegaan het. hahahahaha
Ja nee die oom Gert is 'n lekker perd!
Sal sowaar 'n boek hiervan moet maak!
9 jaar 7 maande 3 weke 5 dae 6 ure oud
Kostelik en jou fototjie spreek boekdele...wonder wat die volgende op oom Gert hulle se rooster is...hehehe!!!
9 jaar 7 maande 3 weke 5 dae 7 ure oud